Diari Oficial de la Generalitat Valenciana


Sumari del DOGV 4348, del 02-10-2002 (2002/10890)

RESOLUCIÓ de 24 de juliol de 2002, de la Direcció General d'Indústria i Energia, per la qual s'aprova el Projecte d'execució d'ampliació de l'actual subestació transformadora de 132/66/20 kV denominada ST Silla, situada al terme municipal de Silla (València).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4348

Data del DOGV
:   02-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10437


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 24 de juliol de 2002, de la Direcció General d'Indústria i Energia, per la qual s'aprova el Projecte d'execució d'ampliació de l'actual subestació transformadora de 132/66/20 kV denominada ST Silla, situada al terme municipal de Silla (València). [2002/N10247]
  
Vist l'expedient incoat pel Servici Territorial d'Indústria i Energia de València, a instància d'Iberdrola Distribución Eléctrica, SAU, relatiu al Projecte d'execució d'ampliació de l'actual subestació transformadora de 132/66/20 kV denominada ST Silla, situada al camí de la Torreta Ampla i la senda de la Torreta Estreta a la zona sud del terme municipal de Silla, província de València.
  
Atés que la sol·licitud indicada ha seguit al Servici Territorial d'Indústria i Energia de València la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 novembre, del sector elèctric.
  
Atés que l'article 12 del Decret 2.617/1966, de 20 d'octubre, establix que el titular de l'autorització administrativa per a l'establiment o l'ampliació d'instal·lacions elèctriques en presentarà el projecte d'execució, de conformitat amb el que s'ha disposat en els reglaments tècnics en la matèria.
  
Atesa la disposició transitòria onzena del Reial Decret 1.955/2000, d'1 de desembre, que establix que els expedients, iniciats amb anterioritat a la seua entrada en vigor, es tramitaran fins a la resolució de conformitat amb la normativa anterior.
  
Vist que l'esmentada subestació transformadora disposa d'autorització administrativa per a la seua ampliació i n'és titular Iberdrola Distribución Eléctrica, SAU.
  
Vist que amb data 16 de maig de 2002, l'òrgan instructor de l'expedient va emetre informe favorable per a ampliació de l'esmentada subestació, condicionada al fet que la intensitat de les reactàncies de posada a terra siga de 500 A en lloc dels 1.000 A.
  
Atés que amb data 18 de juliol de 2002 es va rebre, en la Direcció General d'Indústria i Energia, un annex al projecte d'execució en el qual, a través d'un estudi, es troba suficientment motivada i justificada l'excepció prevista en la NT-IMBT 1400/0201/1 - capítol I, apartat 3.1- respecte del fet que la intensitat de les reactàncies de posada a terra siguen de 500 A.
  
Esta Direcció General d'Indústria i Energia, resol:
  
Aprovar el projecte d'execució de l'actual subestació transformadora de 132/66/60 kV denominada ST Silla, situada al terme municipal de Silla (València), la titularitat de la qual correspon a Iberdrola Distribución Eléctrica, SAU, i sotmetre'l a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució.
  
3. El titular donarà compte de l'acabament de les obres al Servici Territorial d'Indústria i Energia de València, a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què s'observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des del sendemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.